open-index/open-wikipedia-markdown huggingface dataset:
Ishy Bilady

Το **Ishy Bilady** (αραβ. عيشي بلادي) είναι ο εθνικός ύμνος των Ηνωμένων Αραβικών Εμιράτων. Συνθέτης του ύμνου είναι ο Σαάντ Αμπντέλ Ουαχάμπ.

## Αραβικοί στίχοι

عيشي بلادي عاش اتحاد إماراتنا
عشت لشعب
دينه الإسلام هديه القرآن
حصنتك باسم الله يا وطن
بلادي بلادي بلادي بلادي
حماك الله شرور الزمان
أقسمنا أن نبني نعمل
نعمل نخلص نعمل نخلص
مهما عشنا نخلص نخلص
دام الأمان و عاش العلم يا إماراتنا
رمز العروبة
كلنا نفديك بالدما نرويك
نفديك بالأرواح يا وطن

## Μεταγραφή στο λατινικό αλφάβητο

ʿĪshī bilādī, ʿāsh ’ittiḥādu ’imārātina
ʿIshti li shaʿbin
Dīnuhu l-’islāmu hadīhu l-qur’ānu
Ḥaṣṣantuki bi smi l-lāhi yā waṭan

Bilādī, bilādī, bilādī, bilādī

Ḥamāki l-lāhu shurūra z-zamāni
’Aqsamnā an nabnī naʿmalu
Naʿmal nukhliṣ naʿmal nukhliṣ naʿmal ʿashna nukhliṣ nukhliṣ
Muhimman ʿishnā nakhlaṣu nakhlaṣu

Dām al-’amān wa ʿāsh al-ʿalamu yā imārātina
Ramzu l-ʿurūbati
Kullunā nafdīki bi d-dimā nurwiki
Nafdīki bi l-’arwāḥi yā waṭan

## Ελληνική μετάφραση
Ζήτω η χώρα μου, η ενότητα των ζωών μας στα Ηνωμένα Αραβικά Εμιράτα μας
Ζεις για ένα έθνος
Που θρησκεία του είναι το Ισλάμ κι οδηγός του το Κοράνι
Ω πατρίδα, σε έκανα δυνατότερη στο όνομα του Θεού
Πατρίδα μου, πατρίδα μου, πατρίδα μου, πατρίδα μου
Ο Θεός σε προστάτεψε από τα κακά των καιρών
Ορκιστήκαμε να χτίζουμε και να δουλεύουμε
Να δουλεύουμε αληθινά, να δουλεύουμε αληθινά
Όσο ζουμε, θα είμαστε αληθινοί, ειλικρινείς
Ασφάλεια υπάρχει ακόμα κι η σημαία έζησε, ω Εμιράτα μας
Σύμβολο της Αραβίας
Όλοι θυσιαζόμαστε για σένα, δίνουμε το αίμα μας
Θυσιάζουμε για σένα και τις ψυχές μας, ω πατρίδα μου

## Εξωτερικοί σύνδεσμοι
* Oρχηστρική έκδοση του "Tahiat Alalam" σε μορφή RealAudio
* Έκδοση με τραγούδι του "Ishy Bilady".

Κατηγορία:Εθνικοί ύμνοι
Κατηγορία:Εθνικά σύμβολα των Ηνωμένων Αραβικών Εμιράτων
Κίμι γκα Γιο

[right|thumb|240px|[Παρτιτούρα του «Κίμι γκα Γιο»]]
Το **Κίμι γκα Γιο** (, Ρωμανοποίηση: Kimi ga Yo) είναι ο εθνικός ύμνος της Ιαπωνίας, γνωστός και ως «Η βασιλεία του Αυτοκράτορα». Είναι ένας από τους μικρότερους εθνικούς ύμνους που χρησιμοποιούνται επί του παρόντος. Αν και θεωρούνταν de facto ο εθνικός ύμνος της χώρας για μεγάλο χρονικό διάστημα, αναγνωρίστηκε νόμιμα μόλις το 1999.

## Στίχοι



## Προέλευση
Ο όρος *κίμι* είναι αρκετά παλαιός και σημαίνει «ο άρχοντάς μας», αναφερόμενος στον Αυτοκράτορα της Ιαπωνίας.

Οι στίχοι πρωτοεμφανίστηκαν σε μια ποιητική ανθολογία με τίτλο Kokin Wakashū, σε ένα ποίημα ανώνυμου συγγραφέα. Αν και δεν ήταν ασυνήθιστη εκείνη την εποχή, η ανωνυμία μπορεί να οφείλεται στο γεγονός ότι ο ποιητής μπορεί να ανήκε σε κατώτερη κοινωνική τάξη. Το ποίημα περιλήφθηκε σε πολλές ανθολογίες και αργότερα χρησιμοποιήθηκε σαν εορτινό τραγούδι από ανθρώπους όλων των ηλικιών. 

Το 1869, ο Τζον Γουίλιαμ Φέντον, Ιρλανδός στρατιωτικός, συμβούλεψε τον διοικητή Ογιάμα Ιβάο να δημιουργήσει έναν εθνικό ύμνο για την Ιαπωνία, που δεν είχε μέχρι τότε. Ο ίδιος έγραψε τη μουσική, η οποία όμως αντικαταστάθηκε από μια καινούρια μελωδία το 1880. 

Μετά το τέλος του Β' Παγκοσμίου Πολέμου, ο εθνικός ύμνος έχει δεχθεί κριτική λόγω της εικονικής λατρείας του αυτοκράτορα σαν θεότητα, κάτι που για κάποιους δε συμβιβάζεται με την εικόνα μιας δημοκρατικής κοινωνίας, ενώ οι υποστηρικτές πιστεύουν ότι είναι τρόπος έκφρασης του πατριωτισμού και της πίστης στον αυτοκράτορα, παρόμοιος με τους εθνικούς ύμνους άλλων δημοκρατικών χωρών (π.χ. God Save the Queen της Μεγάλης Βρετανίας).

## Εξωτερικοί σύνδεσμοι

* Κίμι γκα Γιο (MIDI)

Κατηγορία:Εθνικοί ύμνοι
Κατηγορία:Εθνικά σύμβολα της Ιαπωνίας
Κατηγορία:Τραγούδια του 1880
Κατηγορία:Εθνικοί ύμνοι σε Λα ελάσσονα
Κατηγορία:Αυτοκρατορία της Ιαπωνίας
Εθνικός ύμνος του Ιράν

Ο **[[εθνικός ύμνος]] του [[Ιράν]]** (περσ. سرود ملی جمهوری اسلامی ایران, μεταγραφή: *Σορουδε Μελλι-ε Δζομͱουρι-ε Εσλαμι-ε Ιραν*) συνετέθη από το Χασάν Ριγιαχί. Υιοθετήθηκε το 1990, αντικαθιστώντας τον εθνικό ύμνο που χρησιμοποιούνταν κατά την περιόδο του Αγιατολλάχ Χομεϊνί.

## Στίχοι
### Περσικοί στίχοι

### Ελληνική μετάφραση
:Ψηλά στον ορίζοντα σηκώθηκε ο Ήλιος της Ανατολής1
:Το φως στα μάτια των Πιστών στη Δικαιοσύνη2.
:Ο Bahman3 είναι το ζενίθ της πίστης μας.
:Το μήνυμά σου, ω Ιμάμη, 4, Εθνικής Κυριαρχίας5 και Ελευθερίας
:αποτυπώνεται στις ψυχές μας.
:Μάρτυρες! Οι κραυγές σας αντηχούν στο χρόνο:
:Ας είναι ανθεκτική, διαρκής και αιώνια
:η Ισλαμική Δημοκρατία του Ιράν.

## Σημειώσεις
1 *Mehr* = Ήλιος, αγάπη, καλοσύνη
2 *Haqq* = Αλήθεια, δικαιοσύνη, Θεός
3 *Bahman* = Φρόνηση, ο μήνας που έγινε η Ισλαμική επανάσταση.
4 *Imam* = Αρχηγός, τίτλος του Αγιατολλάχ Χομεϊνί
5 *Esteqlal* = Εθνική Κυριαρχία, Ανεξαρτησία

## Βλέπε επίσης
* *[[Ω Ιράν]]*

## Παραπομπές

## Εξωτερικοί σύνδεσμοι
* ο ύμνος σε μορφή MP3- ορχηστρικός και με τραγούδι
* Ο ύμνος σε ορχηστρική έκδοση σε μορφή RealAudio

Κατηγορία:Εθνικοί ύμνοι
Κατηγορία:Εθνικά σύμβολα του Ιράν
Τρεμπλ

μικρογραφία|Τα τρία κύπελλα που κράτησε η Μάντσεστερ Γιουνάιτεντ το 1999. Από τα αριστερά: Πρέμιερ Λιγκ, Τσάμπιονς Λιγκ, Κύπελλο Αγγλίας.
Ο όρος **Τρεμπλ** (**Treble** στα Αγγλικά) χρησιμοποιείται στο ποδόσφαιρο για τις ομάδες που κατέκτησαν στην ίδια σεζόν το Τσάμπιονς Λιγκ ή το παλιό Κύπελλο Πρωταθλητριών και το Πρωτάθλημα και το Κύπελλο της χώρας τους. Μόνο επτά ομάδες στην ιστορία του ευρωπαϊκού ποδοσφαίρου το έχουν επιτύχει. Ως **εθνικό Τρεμπλ** θεωρείται σε κάποιες χώρες (Αγγλία, Σκωτία κ.ά.) η κατάκτηση σε μία σεζόν του Πρωταθλήματος, του Κυπέλλου και του Λιγκ Καπ. Πρώτη ομάδα παγκοσμίως σε εθνικά Τρεμπλ είναι οι Ρέιντζερς Γλασκώβης με επτά.

## Όλα τα Τρεμπλ στην ιστορία

Οι οκτώ ομάδες που έχουν πετύχει το Τρεμπλ είναι:

* Η **[[Σέλτικ Γλασκώβης]]**  το **1967**
* Ο **[[ΑΦΚ Άγιαξ|Άγιαξ]]**  το **1972**
* Η **[[ΠΣΦ Αϊντχόφεν|Αϊντχόφεν]]**  το **1988**
* Η **[[Μάντσεστερ Γιουνάιτεντ]]**  το **1999**
* Η **[[Μπαρτσελόνα (ποδόσφαιρο)|Μπαρτσελόνα]]**  το **2009** και **2015**
* Η **[[ΦΚ Ιντερνατσιονάλε Μιλάνο|Ίντερ]]**  το **2010**
* Η **[[Μπάγερν Μονάχου]]**  το **2013** και **2020**
* Η **[[Μάντσεστερ Σίτι]]**  το **2023**
* Η **[[Παρί Σεν Ζερμέν]]**  το **2025**

## Παραπομπές


Κατηγορία:Ορολογία ποδοσφαίρου
Caminemos pisando la senda

**Caminemos pisando la senda** (*Ας διασχίσουμε το μονοπάτι*) είναι ο εθνικός ύμνος της Ισημερινής Γουινέας. Δημιουργός του είναι ο Atanasio Ndongo Miyone και χρησιμοποιείται από την ανεξαρτησία της χώρας από την Ισπανία το 1968. 

## Ισπανικοί στίχοι
:Caminemos pisando la senda
:De nuestra inmensa felicidad.
:En fraternidad, sin separación,
:¡Cantemos Libertad!
:Tras dos siglos de estar sometidos
:Bajo la dominación colonial,
:En fraterna unión, sin discriminar,
:¡Cantemos Libertad!
:¡Gritemos Viva, Libre Guinea,
:Y defendamos nuestra Libertad.
:Cantemos siempre, Libre Guinea,
:Y conservemos siempre la unidad.
:¡Gritemos Viva, Libre Guinea,
:Y defendamos nuestra Libertad.
:Cantemos siempre, Libre Guinea,
:Y conservemos siempre la independencia nacional
:Y conservemos, Y conservemos
:La independencia nacional.

## Ελληνική μετάφραση

:Ας διασχίσουμε το μονοπάτι
:της τεράστιας ευτυχίας μας,
:Αδερφωμένοι, όχι χωριστά,
:ας τραγουδήσουμε την Ελευθερία!
:Μετά από δυο αιώνες καταπίεσης
:στην αποικιακή κυριαρχία,
:αδελφωμένοι, χωρίς διαχωρισμούς,
:ας τραγουδήσουμε την Ελευθερία!
:Ας φωνάξουμε Ζήτω η ελεύθερη Γουινέα,
:Κι ας παραμείνουμε για πάντα ενωμένοι.
:Ας φωνάξουμε Ζήτω η ελεύθερη Γουινέα,
:κι ας υπερασπιζόμαστε για πάντα την ελευθερία μας.
:Ας φωνάξουμε Ζήτω η ελεύθερη Γουινέα,
:Κι ας διατηρήσουμε για πάντα εθνική ανεξαρτησία
:Κι ας κρατήσουμε, κι ας κρατήσουμε
:την εθνική μας ανεξαρτησία.

## Εξωτερικοί σύνδεσμοι
* - Εθνικός ύμνος της Ισημερινής Γουινέας (συμπεριλαμβάνει ένα αρχείο σε μορφή MIDI)

Κατηγορία:Εθνικά σύμβολα της Ισημερινής Γουινέας
Κατηγορία:Εθνικοί ύμνοι
Κατηγορία:Εθνικοί ύμνοι σε Λα μείζονα
Salve, Oh Patria

**"Salve, Oh Patria!"** ("Χαίρε, πατρίδα!") είναι ο εθνικός ύμνος του Ισημερινού. Οι στίχοι γράφτηκαν το 1865 από τον ποιητή Χουάν Λεόν Μέρα, μετά από αίτημα της Συγκλήτου του Ισημερινού, ενώ η μουσική γράφτηκε από τον Αντόνιο Νεουμάνε. Ωστόσο, ο ύμνος υιοθετήθηκε επίσημα από το Κoγκρέσο στις 29 Σεπτεμβρίου 1948. 

Ο ύμνος αποτελείται από έξι στροφές και μια επωδό, από τις οποίες χρησιμοποιούνται μόνο η επωδός κι η δεύτερη στροφή.

## Ισπανικοί στίχοι
:**Coro**
:¡Salve, Oh Patria, mil veces! ¡Oh Patria,
:gloria a ti! ¡Gloria a ti!
:Ya tu pecho, tu pecho, rebosa
:Gozo y paz ya tu pecho rebosa;
:Y tu frente, tu frente radiosa
:Más que el sol contemplamos lucir,
:Y tu frente, tu frente radiosa
:Más que el sol contemplamos lucir.

:**2da Estrofa**
:Los primeros los hijos del suelo
:Que soberbio, el Pichincha decora
:Te aclamaron por siempre señora
:Y vertieron su sangre por ti.
:Dios miró y aceptó el holocausto
:Y esa sangre fue germen fecundo
:De otros héroes que atónito el mundo
:Vió en tu torno a millares surgir.
:a millares surgir,
:a millares surgir.

:*Coro*

## Ελληνική μετάφραση
:**Επωδός**
:Ω πατρίδα, χιλιάδες φορές σε χαιρετούμε!
:Δόξα σε εσένα, δόξα σε εσένα!
:Από τα στήθη σου κυλάνε,
:Χαρά και Ειρήνη κυλάνε από τα στήθη σου.
:Και το πρόσωπό σου, το φωτεινό σου πρόσωπο,
:Χαιρόμαστε τη λαμπρότητά του πιο πολύ κι απ' τον ήλιο,
:Και το πρόσωπό σου, το φωτεινό σου πρόσωπο,
:Χαιρόμαστε τη λαμπρότητά του πιο πολύ κι απ' τον ήλιο,

:**Δεύτερη στροφή**
:Τα άξια τέκνα της γης
:που τόσο υπέροχα κόσμησαν την Πιτσίντσα,
:πάντοτε σε αναγνωρίζανε ως κυρά τους
:και χύσανε το αίμα τους για σένα.
:Ο Θεός κοιτούσε και δέχτηκε τη θυσία τους,
:και αυτό το αίμα ήταν ο καρπός που γέννησε
:άλλους ήρωες που κατέπληξαν τον κόσμο,
:και χιλιάδες που στέκονται γύρω σου.
:Χιλιάδες που στέκονται γύρω σου
:Χιλιάδες που στέκονται γύρω σου. 

:*Επωδός*

## Εξωτερικοί σύνδεσμοι
* Αρχείο ήχου

Κατηγορία:Εθνικά σύμβολα του Ισημερινού
Κατηγορία:Εθνικοί ύμνοι
Θεολογική σχολή της Αντιόχειας

Η **θεολογική σχολή της [[Αντιόχεια|Αντιόχειας]]** ιδρύθηκε από τον Λουκιανό Αντιοχείας στην Αντιόχεια της Συρίας κατά τις αρχές του 3ο αιώνα. Ο όρος *αντιοχειανή σχολή*, χρησιμοποιήθηκε από τους θεολόγους και τους ερευνητές και προ της ίδρυσης της σχολής, περισσότερο ως συμβατική έννοια κατ' αντιστοιχία με την Αλεξανδρινή θεολογική σχολή, για να προσδώσει τις ερμηνευτικές και θεολογικές τάσεις της περιοχής. Γεγονός σήμερα θεωρείται, με βάση την διαφορετική θεολογική τάση που ανέπτυξαν αντιοχείς θεολόγοι, πως υπήρχε θεολογική ποικιλία. Έτσι όταν μιλάμε για αντιοχειανή θεολογία, επι της ουσίας μιλάμε για δύο πράγματα συνδεόμενα, αλλά μη ταυτιζόμενα. Την ερμηνευτική τακτική και τη θέση στο χριστολογικό θέμα.  

Η θεολογική μέθοδος που ακολουθούσε ήταν επηρεασμένη από τον λεγόμενο «δυναμικό μοναρχιανισμό» και έθετε ως βάση της μελέτης των Γραφών τη λεγόμενη «κριτική ιστορικογραμματική μέθοδο». Επίσης θεμελίωνε την ανάπτυξη της θεολογίας στην εναρμόνιση της γραμματικής έννοιας για την Αποστολική παράδοση και την Αγία Γραφή. Κατά πολλούς η θεολογική σχολή της Αντιόχειας είχε υιοθετήσει αριστοτελική φιλοσοφία, αποφεύγοντας την αλληγορική μέθοδο που ακολουθούσε η έτερη σπουδαία θεολογική σχολή της Ανατολής που ήταν η Αλεξανδρινή. Στόχος ήταν η ορθολογικότερη θεολόγηση των Γραφών.

Σε αυτή τη σχολή φοίτησαν αρκετοί σπουδαίοι θεολόγοι όπως ο Ευσέβιος Νικομήδειας, ο Θεογνίς Νικαίας, ο Αθανάσιος Αναζαρβού, ενώ πάνω στη βάση της θεολογίας της σήμερα πιστεύεται πως στήριξε ο Άρειος το οικοδόμημα του αρειανισμού. Ο Ιωάννης ο Χρυσόστομος καίτοι δεν μαθήτευσε σε αυτή χαρακτηρίζεται ως άνθρωπος ο οποίος πέτυχε τελικά να προσδώσει νέα πνοή στη σχολή κατά τον 4ο αιώνα χρησιμοποιώντας και στοιχεία αλληγορικής μεθόδου, πιστεύοντας όμως σταθερά ότι η ιστορικογραμματική μέθοδος αρκεί ώστε να επιτευχθεί ο στόχος που είναι το σωτήριο μήνυμα των Γραφών. Η υπέρβαση του Χρυσοστόμου ήταν η απόδοση προς το πρόσωπο του Λόγου των εννοιών «συνοχή» και «συνάφεια», ουσιαστικά θέτοντας σε νέα τροχιά την Αντιοχειανή θεολογία. Αυτή όμως η αρχή της αλλαγής είχε ξεκινήσει από τον Διόδωρο Ταρσού, ο οποίος μετέτρεψε αρχικά τη σχολή σε μια ημιμοναστική κοινότητα.

Η αντιοχειανή θεολογική σχολή χαρακτηρίζεται από 3 κύριες περιόδους

* Πρώιμη Περίοδος (270 έως αρχές 4ου αιώνα)
* Μέση περίοδος (350 - 433)
* Ύστερη περίοδος (433 και ύστερα)

## Βιβλιογραφία
* «**Εκκλησιαστική Ιστορία**», Βλάσιος Φειδάς, Εκδόσεις Διήγηση, Αθήνα, 2002(Γ΄).
* «**Άγιος Ιωάννης ο Χρυσόστομος**»,  Στυλιανός Παπαδόπουλος, Εκδόσεις Αποστολική Διακονία, Αθήνα, 1999(Α) - 2006(Β).
* «**Πατρολογία**», Στυλιανός Παπαδόπουλος, Τόμος Β΄, Έκδοση Β΄, Αθήνα, 1999.

Κατηγορία:Σεμινάρια και θεολογικά κολλέγια
Κατηγορία:Ιστορία του Χριστιανισμού
Κατηγορία:Ελληνιστικός πολιτισμός
Σέντι της Γκάνας

thumb|right|150px|Παλιά νομίσματα Σέντι
Το **σέντι** είναι η νομισματική μονάδα της Γκάνας και υποδιαιρείται σε 100 πεσέουας (*pesewas*). Το παρόν σέντι άρχισε να κυκλοφορεί από την 1η Ιουλίου 2007 και ισοδυναμούσε με 10.000 παλαιά σέντι. Το «σέντι» σημαίνει στην τοπική γλώσσα κοχύλι, όστρακο, και θυμίζει ότι κάποτε στη χώρα χρησιμοποιούσαν όστρακα για τις οικονομικές συναλλαγές.

Το σύμβολο του νομίσματος σέντι μοιάζει με το σύμβολο του σεντ (¢) και ο κωδικός του σε Unicode είναι **U+20B5**.

## Εξωτερικοί σύνδεσμοι
* Πληροφορίες για το νόμισμα από την Τράπεζα της Γκάνας

Κατηγορία:Οικονομία της Γκάνας
Κατηγορία:Νομίσματα
Μιζούρι (ποταμός)

Ο ποταμός **Μιζούρι** είναι ποταμός των ΗΠΑ και ο μεγαλύτερος παραπόταμος του Μισισιπή. Σχηματίζεται από την ένωση (συμβολή) τριών επιμέρους παραπόταμων των Τζέφερσον, Μάντισον και Γκάλατιν που πηγάζουν από τα Βραχώδη όρη. Έχει μήκος 4.720 χλμ. και εκβάλει στον Μισισιπή 30 χλμ περίπου βόρεια της πόλης Σαίντ Λουΐ (Άγιος Λουδοβίκος). Ο Μιζούρι είναι πλωτός για μερικούς μήνες του έτους μέχρι του Φορντ Μπέτον, δηλαδή περίπου 3.660 χλμ από τις εκβολές του.

* Το όνομα «Μιζούρι» είναι ινδιάνικη λέξη που σημαίνει «λασπώδης ποταμός» (*ιλόεις ποταμός*) επειδή τα ύδατά του είναι σχεδόν πάντα θολά.

## Παραπομπές


## Εξωτερικοί σύνδεσμοι
* 

Κατηγορία:Ποταμοί των ΗΠΑ
Κιίτσι Μιγιαζάουα

Ο **Κιίτσι Μιγιαζάουα** (, 8 Οκτωβρίου 1919 - 28 Ιουνίου 2007) ήταν Ιάπωνας πολιτικός, ο 78ος πρωθυπουργός της Ιαπωνίας. Υπήρξε πρωθυπουργός από τις 5 Νοεμβρίου 1991 ως τις 9 Αυγούστου 1993.

## Βιογραφία
Γεννήθηκε στη Φουκουγιάμα στις 8 Οκτωβρίου του 1919 και σπούδασε Νομικά. Εξελέγη βουλευτής στην Άνω Βουλή της Ιαπωνικής Δίαιτας για πρώτη φορά το 1953 με το Φιλελεύθερο Δημοκρατικό Κόμμα.

Αργότερα χρημάτισε Υπουργός Εμπορίου (1970-71), Εξωτερικών (1974-76), Υπουργός Οικονομικών το 1987 και τελικά Πρωθυπουργός το 1991. Παραιτήθηκε το 1993 έπειτα από πρόταση μομφής κατά της κυβέρνησής του. Το 2003 αποχώρησε από την πολιτική. Πέθανε στις 28 Ιουνίου 2007 στο Τόκυο.

## Παραπομπές


Κατηγορία:Ιάπωνες πολιτικοί
Κατηγορία:Πρωθυπουργοί της Ιαπωνίας
Τζακ Γουόρνερ

Ο **Τζακ Γουόρνερ** (*Jack Leonard "J. L." Warner*, πραγματικό όνομα: *Jacob Warner*, 2 Αυγούστου 1892 - 9 Σεπτεμβρίου 1978) ήταν Καναδός  παραγωγός ταινιών, σεναριογράφος, σκηνοθέτης και ηθοποιός.

## Βιογραφία
Γεννήθηκε στο Λονδίνο του Οντάριο, το έτος 1892. Μαζί με τρία από τα έντεκα αδέρφια του, τον Χάρι, Άλμπερτ και Σαμ Γουόρνερ, ίδρυσαν το 1923 την εταιρεία παραγωγής κινηματογραφικών ταινιών *Warner Brothers Pictures, Inc.* (την σημερινή *[[Warner Bros.]]*) Η εταιρεία αυτή παρήγαγε το 1927 την ταινία The Jazz Singer, την πρώτη ταινία με ήχο.

Την  δεκαετία του 1930 τα αδέρφια έκαναν γνωστά στο κοινό διάφορους αστέρες του κινηματογράφου όπως τους Μπέτι Ντέιβις, Έρολ Φλιν, Τζέιμς Κάγκνεϊ, Έντουαρντ Ρόμπινσον και Χάμφρεϊ Μπόγκαρτ.

Ο Τζακ Γουόρνερ ήταν επίσης ένα από τα 36 ιδρυτικά μέλη της Αμερικανικής Ακαδημίας Κινηματογραφικών Τεχνών και Επιστημών, η οποία απονέμει κάθε χρόνο το βραβείο Όσκαρ. Πέθανε στην ηλικία των 86 ετών, το 1978, στο Λος Άντζελες.

## Παραπομπές


Κατηγορία:Καναδοί σκηνοθέτες
Κατηγορία:Καναδοί σεναριογράφοι
Κατηγορία:Καναδοί παραγωγοί ταινιών
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Ιστορία και πολιτισμός του Χόλυγουντ
Κατηγορία:Καναδοί σκηνοθέτες βωβών ταινιών
Κατηγορία:Αμερικανοί σκηνοθέτες βωβών ταινιών
Μηχανιώνα

Η **Μηχανιώνα** (τουρκ. *Muhanya*), σημερινό *Çakılköy*, είναι παραθαλάσσιο χωριό στο βορειοανατολικό άκρο της Κυζικηνής χερσονήσου στην Προποντίδα, 14 χλμ. Β-ΒΑ της Πανόρμου, ακριβώς απέναντι από τις ακατοίκητες νήσους του Αγίου Ανδρέα. Είναι χτισμένη σε όρμο σχήματος μισοφέγγαρου και στραμμένη ανατολικά.

## Ιστορικά στοιχεία
Η παράδοση αναφέρει ότι οι κάτοικοι της Μηχανιώνας, όπως και όλων των χωριών της περιοχής, κατάγονταν από την Κρήτη. Η Μηχανιώνα πάντως αναφέρεται σε οθωμανικά κατάστιχα από τον 14ο αιώνα, πολύ πριν την κατάκτηση της Κρήτης από τους Οθωμανούς (1645-1669).

Ο οικισμός αρχικά βρισκόταν δυτικότερα, σε σημείο που δεν φαινόταν από την θάλασσα και προσέφερε έτσι ασφάλεια από πειρατικές επιδρομές. Την τοποθεσία εκείνη οι κάτοικοι ονόμαζαν «Παλιοχώρι» και δεν είναι γνωστό πότε μεταφέρθηκε στην νέα του θέση δίπλα στην θάλασσα.

Ως τις αρχές του 20ού αιώνα ο πληθυσμός της ήταν αμιγώς ελληνορθόδοξος. Το χωριό υπαγόταν στην Μητρόπολη Κυζίκου και οι κάτοικοι μιλούσαν ελληνικά, ενώ τουρκικά γνώριζαν μόνο αυτοί που ξενιτεύονταν ή συναλλάσσονταν με τουρκικούς πληθυσμούς.

Πολλοί Μηχανιώτες είχαν εγκατασταθεί στην Κωνσταντινούπολη, όπου στις αρχές του αιώνα αναφέρονται γύρω στις 40 οικογένειες. Οι περισσότεροι ήταν ράφτες και επιπλοποιοί. Οι ράφτες έμεναν κυρίως στο Γαλατά, ενώ οι επιπλοποιοί στη συνοικία Μαχμούτ πασά. Εκεί ίδρυσαν το 1866 την Αδελφότητα «Η Πρόοδος», η οποία χρηματοδοτούνταν ετησίως με το ποσό των 25 χρυσών οθωμανικών λιρών από τον περίφημο τραπεζίτη Γεώργιο Ζαρίφη. Η Αδελφότητα αυτή συντηρούσε οικονομικά σχολή αρρένων που ιδρύθηκε στη Μηχανιώνα το 1866 και από το 1873 και παρθεναγωγείο. Το 1898 χτίστηκε στη Μηχανιώνα επίσης εξατάξιο μεικτό δημοτικό δίπλα από την εκκλησία του Αγίου Γεωργίου.

Ο Άγιος Γεώργιος ήταν η σημαντικότερη εκκλησία της κωμόπολης και βρισκόταν στα νοτιοανατολικά της. Ήταν μεγάλος ναός με πέτρινο καμπαναριό και πλούσια διακόσμηση, η οποία οφειλόταν στην προσωπική φροντίδα του Πατριάρχη Ιεροσολύμων Νικοδήμου, ο οποίος καταγόταν από την Μηχανιώνα.

Οι κάτοικοι της Μηχανιώνας ασχολούνταν με τη γεωργία και την αλιεία. Ο πρώτος διωγμός τους έγινε τον Ιούλιο του 1915 με αφορμή την εμπλοκή της Οθωμανικής Αυτοκρατορίας στον Α΄ Παγκόσμιο Πόλεμο. Κάποιοι από αυτούς επέστρεψαν προοδευτικά μετά το 1918, αλλά τελικά την εγκατέλειψαν όλοι οριστικά το 1923 με την ανταλλαγή των πληθυσμών, οπότε ήρθαν πρόσφυγες στην Ελλάδα. Πολλές οικογένειες από τον οικισμό εγκαταστάθηκαν στα παράλια του Θερμαϊκού Κόλπου μεταξύ της τότε περιοχής Κιουτσούκ Καραμπουρνού και Επανωμής και δημιούργησαν την Νέα Μηχανιώνα. Άλλοι εγκαταστάθηκαν στην Αιδηψό, στη Νέα Πέραμο Μεγαρίδος και στην Αθήνα.

## Σήμερα
Ο σημερινός μικρός οικισμός με το όνομα Çakılköy ανήκει στην Επαρχία Μπαλίκεσιρ. Έχει μικρό λιμάνι και οι κάτοικοί του ασχολούνται με την αλιεία και την γεωργία.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* Σταματόπουλος Δημήτριος , «Μηχανιώνα», 2002, Εγκυκλοπαίδεια Μείζονος Ελληνισμού, Μικρά Ασία

Κατηγορία:Προποντίδα
Κατηγορία:Αρχαίες πόλεις της Μικράς Ασίας
Ανδρέας Δ. Μιαούλης

Ο **Ανδρέας Δ. Μιαούλης** ήταν γιος του Δημητρίου Μιαούλη και εγγονός του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

Γεννήθηκε στην Ύδρα το 1819 και κατατάχθηκε στο Βασιλικό Ναυτικό με τον βαθμό του Αντιπλοίαρχου το 1836. Ήταν άριστης ναυτικής μόρφωσης και πολύ προσφιλής του Βασιλέως Όθωνα ο οποίος και τον διατηρούσε κυβερνήτη της εκάστοτε θαλαμηγού του. Με τον βαθμό του πλωτάρχη αποσπάσθηκε επί μακρόν στην ελληνική πρεσβεία της Κωνσταντινούπολης (1862). Επίσης ο Ανδρέας Δ. Μιαούλης ήταν εκείνος που οργάνωσε τον Ναύσταθμο Σαλαμίνας μετά την μεταφορά του από «Φανερωμένη» στη θέση «Αράπης».

Πέθανε το 1887 ως αυτόχειρας, πέφτοντας από τον εξώστη του Διευθυντηρίου.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 13ος, σελ. 546

Ανδρεας Δ
Μιαουλης Ανδρεας
Μιαουλης Ανδρεας
Κατηγορία:Οικογένεια Μπουντούρη
Κατηγορία:Αρβανίτες
Δημήτριος Δ. Μιαούλης

Ο **Δημήτριος Δ. Μιαούλης** (1836-1899) ήταν γιος του Δημητρίου Μιαούλη και εγγονός του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.
## Βιογραφία
Γεννήθηκε στην Ύδρα το 1836 λίγο μετά τον θάνατο του πατέρα του. Λόγω της μεγάλης μόρφωσης που έλαβε υπήρξε προσφιλής του Βασιλέως Γεωργίου Α' ο οποίος τον διατηρούσε κυβερνήτη της τροχήλατης θαλαμηγού του "ΑΜΦΙΤΡΙΤΗ". Προάχθηκε στο βαθμό του Πλοιάρχου το 1890. Άφησε ονομαστική εποχή ως Διοικητής της Σχολής Ναυτικών Δοκίμων από το 1892 μέχρι του θανάτου του το 1899.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.13ος, σελ.546.
* Δημήτριος Μιαούλης βιογραφικά στοιχεία από το Ινστιτούτο Νεοελληνικών Ερευνών

Δημητριος
Μιαουλης
Κατηγορία:Οικογένεια Μπουντούρη
Κατηγορία:Αρβανίτες
USS Missouri (BB-63)

Το Θωρηκτό **Μιζούρι** (USS Missouri, BB-63) ήταν ένα από τα τέσσερα μεγαλύτερα και νεότερα σε ηλικία θωρηκτά των ΗΠΑ κλάσης «Αϊόβα». Τα κύρια χαρακτηριστικά του γιγάντιου αυτού πολεμικού πλοίου για την εποχή του ήταν:
:Εκτόπισμα: 45.000 τόνοι (με πλήρες φορτίο 58.000 τ.)
:**Διαστάσεις**: Ολικό μήκος 270,4 μ. μέγιστο πλάτος 33 μ. και βύθισμα 11.6 μ.
:Οπλισμός: 9 πυροβόλα των 16΄΄ (ιντσών), ή 406 χλσ. (mm) διατεταγμένα σε τρεις τρίδυμους πύργους, κατά το διάμηκες, δύο στη πλώρη (ο δεύτερος υπερκείμενος του πρώτου) και ένας στη πρύμνη, 20 αντιαεροπορικά (Α/Α) πυροβόλα των 5΄΄ ή 127 mm  διατεταγμένα σε 10 δίδυμους πύργους, ανά 5 προς κάθε πλευρά. Επίσης έφερε και μεγάλο αριθμό τετράδυμων πυροβόλων των 76 mm. που συμπλήρωναν την αντιαεροπορική του κάλυψη.
:Θωράκιση: Η θωράκισή του ήταν ισχυρή περιλαμβάνοντας θωρηκτή ζώνη πάχους 406 mm από τον πρωραίο μέχρι τον πρυμναίο πύργο, και θωρηκτό το κύριο κατάστρωμα.
:**Αεροσκάφη**: Έφερε τρία αεροπλάνα και ένα ελικόπτερο που εξυπηρετούνταν από πρυμναίο καταπέλτη τα οποία και εξασφάλιζαν την από αέρος παρατήρηση του πυρός, ανίχνευση θαλάσσιας περιοχής και άλλες ανάγκες.
:**Μηχανές**: 4 τουρμπίνες συνολικής ιπποδύναμης 212.000 shp.
:Ταχύτητα: 35 κόμβοι.
:**Ακτίνα δράσης**: 5.000 μίλια με ταχ. 30 κόμβων και 15.000 μίλια με ταχ. 17 κόμβων.

Το Μιζούρι ναυπηγήθηκε, τρίτο κατά σειρά της κλάσης του, το 1942 στα ναυπηγεία του ναυστάθμου του New York Navy Yard* και ξεκίνησε την ενεργό υπηρεσία του το 1944 όπου και συμμετείχε στη τελευταία αποφασιστική φάση του πολέμου στον Ειρηνικό. Στις 2 Σεπτεμβρίου του 1945 κατέπλευσε ως ναυαρχίδα του αμερικανικού στόλου υπό τον ναύαρχο Νίμιτς μετά των λοιπών πλοίων του στόλου στον όρμο του Τόκιο όπου και επί του καταστρώματος αυτού του θωρηκτού υπεγράφη η ιαπωνική συνθηκολόγηση. 

Τον Απρίλιο του 1946 το θωρηκτό Μιζούρι, μετά την εθιμοτυπική επίσκεψη στη Κωνσταντινούπολη (αρχές του μήνα), κατέπλευσε στο Φαληρικό όρμο ως ναυαρχίδα υπό τον ναύαρχο Χιούιτ (Διοικητή Ναυτικών Δυνάμεων Ευρώπης) ο οποίος και υποδέχθηκε στο πλοίο τον Αντιβασιλέα Δαμασκηνό, τον Έλληνα Πρωθυπουργό Π. Πουλίτσα και τον τότε Υπουργό Εξωτερικών Κ. Τσαλδάρη. 

*Το Μιζούρι έλαβε επίσης μέρος στον πόλεμο της Κορέας καθώς και τελευταία στον πόλεμο του Περσικού. Μετά τον παροπλισμό του το 1998 μεταφέρθηκε στη Χαβάη όπου αποτελεί πλέον ναυτικό μνημείο (μουσείο).

(*) Ημερομηνία που τέθηκε η τρόπιδα και ξεκίνησε η ναυπήγηση ήταν στις 6 Ιανουαρίου 1941, τρία χρόνια μετά έγινε η καθέλκυση: 29 Ιανουαρίου 1944, ενώ η ενεργοποίησή του - ένταξή του στις 11 Ιουνίου 1944.

## Δείτε επίσης
*Αϊόβα (κλάση)

## Εξωτερικοί σύνδεσμοι

* Battleship ''Missouri'' Memorial - Ιστοσελίδα του πλωτού μουσείου 

Κατηγορία:Πολεμικά πλοία του Β' Παγκοσμίου Πολέμου
Missouri
Δηιφόντης

Στην ελληνική μυθολογία ο **Δηιφόντης** ήταν γιος του Αντιμάχου και επομένως δισέγγονος του Ηρακλή, που πήρε για σύζυγό του την (τρισέγγονη του Ηρακλή) Υρνηθώ, κόρη του βασιλέα του Άργους Τημένου. Ο Τήμενος διόρισε τον Δηιφόντη σύμβουλό του και αρχιστράτηγο, ενώ τον προόριζε και για διάδοχό του στον θρόνο. Αυτό κίνησε τον φθόνο των γιων του Τημένου, που σκότωσαν τον πατέρα τους, έδιωξαν την Υρνηθώ και τον Δηιφόντη, και ανακήρυξαν βασιλιά τον μεγαλύτερο στην ηλικία από αυτούς, τον Κείσο. Αργότερα, με βοηθό την Πειθώ, κατάφεραν να απαγάγουν βίαια την Υρνηθώ από την Επίδαυρο, όπου είχε καταφύγει με τον Δηιφόντη. Καταδιωκόμενοι στη συνέχεια από τον Δηιφόντη, σκότωσαν την Υρνηθώ. Ο Παυσανίας αναφέρει (Β, 26, 1-2) ότι όταν το ζεύγος είχε καταφύγει στην Επίδαυρο, ο εκεί ηγεμόνας Πιτυρεύς παρεχώρησε την περιοχή στον Δηιφόντη.

Ο Πολύαινος γράφει ότι ο Δηιφόντης συμμάχησε στη συνέχεια με τους Δωριείς και τους βοήθησε να καθυποτάξουν το Άργος (Β,12). Η Υρνηθώ και ο Δηιφόντης απέκτησαν 4 παιδιά: τον Αντιμένη, τον Ξάνθιππο, τον Αργείο και την Ορσοβία (Παυσ. Β, 28, 6).
## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 304
Δηιφο
Ιωάννης Πασαλίδης

Ο **Ιωάννης Πασαλίδης** (25 Οκτωβρίου 1885 – 15 Μαρτίου 1968) ήταν Έλληνας πολιτικός και ιατρός (γυναικολόγος).

## Βιογραφία
Γεννήθηκε στο Κουτάισι της σημερινής Γεωργίας, και οι γονείς του ήταν φτωχοί αγρότες. Σπούδασε ιατρική στην Οδησσό και τη Μόσχα. Εγκαταστάθηκε στο Σοχούμ της Γεωργίας, όπου ανέπτυξε σημαντική δραστηριότητα στο αγώνα της δημιουργίας ανεξάρτητης Ποντιακής Δημοκρατίας. Αναδείχθηκε σε ηγετικό στέλεχος των Ρώσων Μενσεβίκων, των αντιπάλων του Βλαντίμιρ Λένιν. Διετέλεσε μέλος της ρωσικής Δούμας (Βουλής), ήταν μάλιστα ο πρώτος σοσιαλιστής βουλευτής της Γεωργίας, ενώ υπήρξε και υπουργός Εξωτερικών της Γεωργίας, από την οποία έφυγε το 1921, όταν πια είχε παγιωθεί η εξουσία των Μπολσεβίκων. 

Εγκαταστάθηκε στην Ελλάδα και το 1923 εκλέχθηκε βουλευτής Θεσσαλονίκης στην ελληνική Βουλή, ενώ μετά τον εμφύλιο ανεδείχθη σε πρόεδρο της Ενιαίας Δημοκρατικής Αριστεράς (ΕΔΑ). Την περιφέρεια της Θεσσαλονίκης εκπροσώπησε ως μέλος και πρόεδρος της Ε.Δ.Α. στις εκλογές του 1951, 1956, 1958, 1961 και 1964. Επίσης ο Πασαλίδης υπήρξε ιδρυτής του Σοσιαλιστικού Κόμματος Ελλάδος, ενός από τους σχηματισμούς που προσχώρησαν στο ΕΑΜ. Το 1945 ήταν μέλος της Κεντρικής Επιτροπής της οργάνωσης εκείνης. Την περίοδο της Χούντας των Συνταγματαρχών συνελήφθη και του επιβλήθηκε κατ' οίκον περιορισμός.

Απεβίωσε το 1968 στη Θεσσαλονίκη.

## Παραπομπές


Κατηγορία:Έλληνες αρχηγοί κομμάτων
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Θεσσαλονίκης
Κατηγορία:Μέλη του ΕΑΜ
Κατηγορία:Πρόεδροι της ΕΔΑ
Κατηγορία:Γυναικολόγοι
Αίθη

Στην ελληνική μυθολογία **Αίθη** ήταν το όνομα της κοκκινόξανθης φοράδας που χάρισε ο βασιλέας της Σικυώνας Εχέπωλος στον Αγαμέμνονα για να τον πείσει να μη λάβει μέρος στον Τρωικό Πόλεμο. Αφού ο Αγαμέμνονας μετέσχε τελικώς στον πόλεμο αυτό, πήρε και την Αίθη μαζί του.

Στους αγώνες που διοργανώθηκαν κατά τη διάρκεια της πολιορκίας της Τροίας για να τιμηθεί ο νεκρός Πάτροκλος, ο Μενέλαος, ως αδελφός του Αγαμέμνονα, έζεψε την Αίθη στο άρμα του μαζί με το άλογό του, τον Πόδαργο, και έτσι νίκησε ξεπερνώντας ισχυρούς αντιπάλους, όπως τον Εύμηλο, τον Διομήδη και τον Αντίλοχο.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδοτ. οίκος «Χάρη Πάτση», Αθήνα 1969

Αιθη
Γαθιάδας

Στην ελληνική μυθολογία, ο **Γαθιάδας** ήταν τοπικός ήρωας που, καθώς αναφέρει ο Ησύχιος ο Αλεξανδρεύς στο *Λεξικό* του, προστάτευε και διέσωζε ακόμα και από τον θάνατο αυτούς που κατέφευγαν κοντά του. 

Το όνομα του ήρωα προδίδει σπαρτιάτικη καταγωγή, ωστόσο δεν σώζονται πληροφορίες σχετικά με το πού βρισκόταν ο ιερός χώρος και σχετικά με τον άσυλό του.

## Πηγές
*Ησύχιου ''Γλώσσαι''

Κατηγορία:Ήρωες της ελληνικής μυθολογίας
Βάργυλος

Στην ελληνική μυθολογία ο **Βάργυλος** ήταν ήρωας, φίλος και σύντροφος του Βελλεροφόντη, τον οποίο και βοήθησε κατά την καταδίωξη του τέρατος Χίμαιρα. Ο Βάργυλος σκοτώθηκε από τον Πήγασο, οπότε προς τιμή του ο Βελλεροφόντης ίδρυσε στην Καρία την πόλη Βαργυλία.

## Παραπομπές


Κατηγορία:Επώνυμοι ήρωες της ελληνικής μυθολογίας
Κατηγορία:Μυθολογία-επέκταση
Βάργασος

Στην ελληνική μυθολογία ο **Βάργασος** ήταν γιος του Ηρακλή και της Βάργης. Σε αναμέτρηση με τον ετεροθαλή αδελφό του Λάμο, γιο του Ηρακλή και της Ομφάλης, ο Βάργασος νικήθηκε. Ωστόσο, έδωσε το όνομά του στην πόλη της Καρίας Βάργασα.
## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 242

Κατηγορία:Ηρακλής
28 Μπελλόνα

Η **Μπελλόνα (Bellona)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό σύστημα) 7,09. Ανακαλύφθηκε το 1854 από τον Καρλ Τέοντορ Ρόμπερτ Λούτερ, που παρατηρούσε από τo Ντίσελντορφ, και έλαβε το όνομα της ρωμαϊκής θεάς του πολέμου, προς ανάμνηση της ενάρξεως του Πολέμου της Κριμαίας.

Η μέση διάμετρος της Μπελλόνας υπολογίσθηκε σε 120,9 χλμ., ενώ η μάζα της εκτιμάται σε 1,9 τετράκις εκατομμύριο τόνους περίπου, με μέση υποτιθέμενη πυκνότητα 2 γραμμάρια ανά κυβικό cm. Η μέση επιτάχυνση της βαρύτητας στον ισημερινό της Μπελλόνας εκτιμάται σε 3,4 cm/sec², δηλαδή η βαρύτητα εκεί είναι 288 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 64 m/sec.

Ο φασματικός τύπος της Μπελλόνας είναι **S** (λιθώδης). Το άλβεδό της είναι 0,176 και η μέση θερμοκρασία στην επιφάνειά της εκτιμάται σε 110 βαθμούς Κελσίου κάτω από το μηδέν.

Η Μπελλόνα περιστρέφεται γύρω από τον εαυτό της μία φορά κάθε 15 ώρες και 42 λεπτά, μια μάλλον αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Προσομοίωση τροχιάς (Java Applet) / Εφημερίδα

Μπελλονα
Ιμπραήμ Πασάς

Ο **Ιμπραήμ Πασάς** (إبراهيم باشا στα αραβικά) (Καβάλα ή Νικηφόρος Δράμας, 4 Μαρτίου 1789 - 10 Νοεμβρίου 1848) ήταν βαλής και μη αναγνωρισμένος Χεδίβης (=αντιβασιλιάς) της Αιγύπτου και στρατιωτικός. 

## Βιογραφία
Γεννήθηκε στην Καβάλα, ή κατά μερικούς ιστορικούς στο χωριό Νουσρατλί (σημ. Νικηφόρος Δράμας) της Δράμας, όπου η οικογένεια του είχε βρει προσωρινό καταφύγιο, κατά τη διάρκεια μιας μεγάλης επιδημίας πανώλης που είχε ξεσπάσει στην Καβάλα. Ήταν κατά πάσα πιθανότητα γιος του Μεχμέτ Αλή, αντιβασιλιά της Αιγύπτου (1805-1848), αν και μερικοί υποστηρίζουν ότι ήταν θετός γιος του και κάποιας χριστιανής, χήρας του Τουρματζή. Παντρεύτηκε την αιχμάλωτη εγγονή του Θ. Ταμπακόπουλου.

Το 1818 κατέλαβε την πρωτεύουσα των Ουαχαμπιτών, Ντιρίγια, και αιχμαλώτισε τον αρχηγό τους, Αμπντουλάχ. Τότε ο Σουλτάνος τον ονόμασε Πασά της Μέκκας και βεζίρη με τρεις Ιππουρίδες. Στη συνέχεια εγκαταστάθηκε στο Κάιρο, όπου ξεκίνησε την αναδιοργάνωση του στρατού και του ναυτικού σύμφωνα με ευρωπαϊκά πρότυπα. Το 1821-1822 έλαβε μέρος στην εκστρατεία στο Σουδάν. 
thumb|left|Παρτιτούρα Μουσικού Έργου για τον Ιμπραήμ Πασά. Ιστορικό Αρχείο Ευγενίας Αντωνίου Σκιαθά.

Το 1824, κατά τη διάρκεια της ελληνικής επανάστασης, στάλθηκε από τον πατέρα του στην Πελοπόννησο για να βοηθήσει τους Οθωμανούς, επικεφαλής στρατιάς Αιγυπτίων που έφτασε να αριθμεί τουλάχιστον 35.000 άνδρες. Αφού πρώτα στάθμευσε στην Κρήτη, τον Φεβρουάριο του 1825, αποβιβάστηκε στον Μωριά. Κυρίευσε αρχικά την Τρίπολη και το Ναυαρίνο, ωστόσο η επίθεσή του τον Ιούνιο στους Μύλους Αργολίδας αποκρούστηκε από τον Δημήτριο Υψηλάντη. Το 1826 κατέλαβε το Μεσολόγγι και το 1828, και αφού ο στόλος του είχε καταστραφεί στο Ναυαρίνο, αποχώρησε από την Ελλάδα μετά την παρέμβαση των Γάλλων με την Εκστρατεία του Μωριά. Κατά την εκστρατεία αυτή προκάλεσε μεγάλες καταστροφές στην Πελοπόννησο, πυρπολώντας οικισμούς, κόβοντας ελιές, οπωροφόρα δένδρα και καλώντας τον πληθυσμό να προσκυνήσει (Κοτσώνης, σ. 486).

Το 1831 στράφηκε εναντίον της Οθωμανικής Αυτοκρατορίας. Κατέλαβε πόλεις της Συρίας και τον επόμενο χρόνο κατατρόπωσε τον οθωμανικό στρατό στο Ικόνιο. Ύστερα από παρέμβαση όμως της Ρωσίας, σταμάτησε την προέλασή του στην Κωνσταντινούπολη. Το 1839 έγιναν ξανά εχθροπραξίες μεταξύ των δύο χωρών, που είχαν σαν αποτέλεσμα την ήττα των Οθωμανών στο Νεζίπ. 

Απεβίωσε στις 10 Νοεμβρίου του 1848 στο Κάιρο από φυματίωση.

## Παραπομπές


## Βιβλιογραφία

* Μιχαήλ Γιοτσαλίτης, «Ολίγα περί της κατά  Κυνουρίας κατ' Ιούλιον 1826 επιδρομής Ιμβραήμ», *Δελτίον της Ιστορικής και Εθνολογικής Εταιρείας της Ελλάδος*, τομ. Ζ, σελ. 155-161.
* Μιχαήλ Β. Σακελλαρίου, *Η απόβαση του Ιμπραήμ στην Πελοπόννησο καταλύτης για την αποδιοργάνωση της Ελληνικής Επανάστασης 24 Φεβρουαρίου - 23 Μαΐου 1825*, εκδ. Πανεπιστημιακές Εκδόσεις Κρήτης, 2012.

Κατηγορία:Μονάρχες της Αιγύπτου
Κατηγορία:Αιγύπτιοι στρατιωτικοί
Κατηγορία:Πασάδες της Οθωμανικής Αυτοκρατορίας
Κατηγορία:Οθωμανοί αλβανικής καταγωγής
Κατηγορία:Οθωμανοί στρατιωτικοί της Ελληνικής Επανάστασης του 1821
Κατηγορία:Ιδιοκτήτες σκλάβων
Κατηγορία:Δυναστεία του Μεχμέτ Αλή
18 Μελπομένη

Η **Μελπομένη (Melpomene)** είναι ένας μεγάλος και φωτεινός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,51. Ανακαλύφθηκε το 1852 από τον Τζον Ράσελ Χιντ, που παρατηρούσε από το Λονδίνο, και έλαβε το όνομα μιας από τις εννέα Μούσες της αρχαίας ελληνικής μυθολογίας.

Η μέση διάμετρος της Μελπομένης υπολογίσθηκε σε 140,6 χλμ. (150 επί 125), ενώ η μάζα της εκτιμάται σε 2,9 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Μελπομένης εκτιμάται σε 3,9 cm/sec², δηλαδή η βαρύτητα εκεί είναι 250 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 74,3 m/sec.

Ο φασματικός τύπος της Μελπομένης είναι **S** (λιθώδης), αλλά περιέχει και μέταλλα. Το άλβεδό της είναι 0,223 και η μέση θερμοκρασία στην επιφάνειά της εκτιμάται σε 96 βαθμούς Κελσίου κάτω από το μηδέν.

Η Μελπομένη περιστρέφεται γύρω από τον εαυτό της μία φορά κάθε 11 ώρες και 34 λεπτά.

Σε επιπρόσθηση αστέρα από τη Μελπομένη, που σημειώθηκε στις 11 Δεκεμβρίου 1978, ανιχνεύθηκε με πιθανότητα δορυφόρος της με ελάχιστη διάμετρο 37 χλμ.. Ωστόσο, όταν η Μελπομένη παρατηρήθηκε με το Διαστημικό Τηλεσκόπιο Χαμπλ το 1993, δεν ανιχνεύθηκε δορυφόρος, απλώς επιβεβαιώθηκε το επίμηκες σχήμα της.

## Παραπομπές


## Εξωτερικοί σύνδεσμοι
* Προσομοίωση τροχιάς (Java Applet)

Μελπομενη
20 Μασσαλία

Η **Μασσαλία (Massalia)** είναι μεγάλος και φωτεινός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,50. Ανακαλύφθηκε το 1852 από τον Ανιμπάλε ντε Γκάσπαρις, που παρατηρούσε από τη Νάπολη της Ιταλίας, και ανεξάρτητα την επόμενη νύκτα από τον Ζαν Σακορνάκ, αλλά έλαβε το όνομα της πόλεως από την οποία παρατηρούσε ο Σακορνάκ.

Οι διαστάσεις της Μασσαλίας υπολογίσθηκαν σε 160×145×130 χιλιόμετρα, ενώ η μάζα της εκτιμάται σε 5,2 τετράκις εκατομμύρια τόνους με μέση πυκνότητα 3,2 γραμμάρια ανά κυβικό cm (μεγαλύτερη από τον μέσο όρο για αστεροειδείς του τύπου της). Η μέση επιτάχυνση της βαρύτητας στον ισημερινό της Μασσαλίας εκτιμάται σε 5,4 cm/sec², δηλαδή η βαρύτητα εκεί είναι 182 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 93 m/sec.

Ο φασματικός τύπος της Μασσαλίας είναι **S** (λιθώδης), αλλά περιέχει και μέταλλα. Το άλβεδό της είναι 0,210 και η μέση θερμοκρασία στην επιφάνειά της εκτιμάται σε 99 βαθμούς Κελσίου κάτω από το μηδέν, ενώ η απόλυτα μέγιστη σε -8&nbsp;°C.

Η Μασσαλία περιστρέφεται γύρω από τον εαυτό της μία φορά κάθε 8 ώρες και 6 λεπτά. Είναι το μεγαλύτερο σώμα της ομώνυμης «Οικογένειας της Μασσαλίας», με τα υπόλοιπα μέλη της οικογένειας να είναι απλώς θραύσματα από μεγάλη σύγκρουση της Μασσαλίας με άλλο αστεροειδή.

## Παραπομπές


Μασσαλια
Κατηγορία:Μασσαλία
Συμμετρική πολυεπεξεργασία

Η **συμμετρική πολυεπεξεργασία** ή ΣΠΕ (symmetric multiprocessing-SMP) είναι μια
αρχιτεκτονική υπολογιστή όπου δύο ή περισσότεροι όμοιοι επεξεργαστές, πιθανώς υλοποιημένοι ως διαφορετικοί «επεξεργαστικοί πυρήνες» στο ίδιο μικροτσίπ, συνδέονται με μια κοινή διαμοιραζόμενη κύρια μνήμη μέσω ενός διαύλου και έχουν πρόσβαση στις ίδιες συσκευές εισόδου / Εξόδου. Ο όρος *συμμετρική* αναφέρεται στο ότι όλοι οι επεξεργαστές είναι όμοιοι και ισότιμοι, ικανοί να εκτελέσουν τις ίδιες λειτουργίες. Τα περισσότερα πολυεπεξεργαστικά συστήματα σήμερα χρησιμοποιούν συμμετρική αρχιτεκτονική.

Τα συστήματα με αρχιτεκτονική ΣΠΕ επιτρέπουν σε οποιαδήποτε διεργασία, ανεξαρτήτως του πού βρίσκεται στη μνήμη, να εκτελεστεί από οποιονδήποτε επεξεργαστή. Με την υποστήριξη του λειτουργικού συστήματος ένα σύστημα ΣΠΕ μπορεί έυκολα να μετακινεί διεργασίες (*μετανάστευση*) μεταξύ επεξεργαστών προκειμένου να εξισορροπήσει τον φόρτο εργασίας στον καθένα, αυξάνοντας τη συνολική απόδοση του συστήματος.

## Εναλλακτικές αρχιτεκτονικές
Η ΣΠΕ είναι μια από διάφορες αρχιτεκτονικές πολυεπεξεργασίας. Άλλες είναι η Ανομοιόμορφη Πρόσβαση Μνήμης (π.χ. οι επεξεργαστές AMD Opteron), όπου ο χρόνος προσπέλασης στη διαμοιραζόμενη μνήμη για δεδομένο επεξεργαστή ποικίλει ανάλογα με τη διεύθυνση της ζητούμενης λέξης μνήμης, και η *Ασύμμετρη Πολυεπεξεργασία*, όπου οι επεξεργαστές δεν είναι όμοιοι και αναλαμβάνουν ξεχωριστές εργασίες στις οποίες είναι αποδοτικότεροι ο καθένας (π.χ. μόνο ένας τους εκτελεί διεργασίες του λειτουργικού συστήματος, ενώ οι άλλοι αφοσιώνονται στην εξυπηρέτηση εφαρμογών χρηστών).

### ΣΠΕ επεξεργαστές
* Intel Xeon
* Intel Core
* Intel Core 2
* Sun UltraSPARC
* MIPS
* HP PA-RISC

### Πηγές
* Stallins W. 2003: *Οργάνωση & αρχιτεκτονική υπολογιστών*. (Εκδόσεις Τζιόλα).

Κατηγορία:Αρχιτεκτονική υπολογιστών
Έδικτα του Ασόκα

thumb
μικρογραφία|318x318px|Δίγλωσσο διάταγμα (στα ελληνικά και αραμαϊκά) που βρέθηκε στο Αφγανιστάν.
Τα **Έδικτα (διατάγματα) του Ασόκα** είναι μια συλλογή 33 επιγραφών στους Στύλους του Ασόκα, καθώς επίσης και επιγραφές σε βράχους και τοιχώματα σπηλαίων, που έγιναν από τον αυτοκράτορα Ασόκα της δυναστείας των Μαουρύα κατά τη διάρκεια των χρόνων της βασιλείας του από το 272 μέχρι το 231 π.Χ.. Αυτές οι επιγραφές είναι διασκορπισμένες σε πολλές επαρχίες των σημερινών κρατών του Πακιστάν και της βόρειας Ινδίας και αντιπροσωπεύουν τα πρώτα γραπτά μνημεία του βουδισμού. Τα διατάγματα περιγράφουν λεπτομερώς την πρώτη ευρεία επέκταση του βουδισμού μέσω της υποστήριξης ενός από τους ισχυρότερους βασιλιάδες της ινδικής ιστορίας. Σύμφωνα με τα διατάγματα, η έκταση του βουδιστικού προσηλυτισμού κατά τη διάρκεια αυτής της περιόδου έφθασε μέχρι τη Μεσόγειο και δημιουργήθηκαν πολλά βουδιστικά μνημεία.

Οι επιγραφές πιστοποιούν την πίστη του Ασόκα στη βουδιστική έννοια *[[ντάρμα]]* ("δικαιοσύνη, ευσέβεια, φυσικός νόμος") και τις προσπάθειές του να αναπτύξει το ντάρμα σε όλο το βασίλειό του. Αν και αναφέρεται ο βουδισμός και ο Βούδας, τα διατάγματα του Ασόκα τείνουν να εστιάσουν στα κοινωνικά και ηθικά εντολές παρά τις θρησκευτικές πρακτικές. Δε γίνεται καμιά αναφορά στις φιλοσοφικές διαστάσεις του βουδισμού, όπως οι τέσσερεις ευγενείς αλήθειες ή το ευγενές οκταπλό μονοπάτι. Αυτό θα μπορούσε ενδεχομένως να έγινε επειδή ο Ashoka θέλησε να παραμείνει απλό στο μήνυμά του για τον κοινό άνθρωπο, επειδή αυτές οι έννοιες μπορεί να είχαν τυποποιηθεί σε μια μεταγενέστερη ημερομηνία, ή κάποιο συνδυασμό των δύο. 

Σε αυτές τις επιγραφές, ο Ασόκα αναφέρεται ως "αγαπημένος των Θεών" και "Βασιλιάς Πριγιαντάρσι".

Οι επιγραφές που βρέθηκαν στο ανατολικό μέρος της Ινδίας γράφτηκαν στην γλώσσα Μαγκάντι, χρησιμοποιώντας τη γραφή Μπράχμι. Στο δυτικό μέρος της Ινδίας, η γλώσσα χρησιμοποιούμενη είναι πιο κοντά στα σανσκριτικά, χρησιμοποιώντας τη γραφή Χαρόσθι. Ένα απόσπασμα του ήδικτου 13 στην ελληνική γλώσσα, και ένα δίγλωσσο διάταγμα που γράφτηκε στα ελληνικά και στα αραμαϊκά .

Οι επιγραφές περιστρέφονται γύρω από μερικά επαναλαμβανόμενα θέματα: Τη στροφή του Ashoka στο βουδισμό, την περιγραφή των προσπαθειών του να διαδώσει το βουδισμό, τα ηθικά και θρησκευτικά εντάλματά του, και το πρόγραμμά του για την προστασία των ζώων και την ευημερία της κοινωνίας.

[thumb|350px|Τμήμα της 6ης στήλης του Ασόκα (238 π.Χ.), σε γραφή Μπράχμι, σήμερα στο [Βρετανικό Μουσείο.]]

## Αναφορές


Ηδικτα
Ηδικτα
Ηδικτα
Η Αγία Γραφή, Τα Ιερά Κείμενα Μεταφρασθέντα εκ των Θείων Αρχετύπων

Η ***Η Αγία Γραφή, Τα Ιερά Κείμενα Μεταφρασθέντα εκ των Θείων Αρχετύπων***, επίσης **Μετάφραση του Βάμβα** και **Νεοελληνική Μετάφραση**, είναι μια από τις πιο διαδεδομένες ελληνικές μεταφράσεις της Αγίας Γραφής και αποτελεί ενδογλωσσική απόδοση του Βιβλικού κειμένου στην καθαρεύουσα. Συντομογραφείται ως ***ΜΝΒ***, ***ΝΜ*** και ***ΒΑΜ***.

## Ιστορικό
Η μετάφραση αυτή άρχισε το 1831 από τον Ορθόδοξο αρχιμανδρίτη και καθηγητή του Εθνικού Πανεπιστημίου Αθηνών Νεόφυτο Βάμβα με τη βοήθεια και άλλων μελετητών. Η πλήρης μετάφρασή του δημοσιεύθηκε το 1850. Δεδομένου ότι η Ελληνική Ορθόδοξη Εκκλησία δεν θα τον υποστήριζε, συνεργάστηκε με τη Βρετανική και Ξένη Βιβλική Εταιρία (BFBS) στη δημοσίευση και την κυκλοφορία της μετάφρασης.

Η Βιβλική Εταιρεία με την οποία συνεργάστηκε, ήθελε να εκδώσει μια εντελώς νέα μετάφραση της Παλαιάς Διαθήκης βασισμένη στο εβραϊκό αρχέτυπο, και όχι στη μετάφραση των Εβδομήκοντα. Ωστόσο, η τελευταία δεν αγνοήθηκε και μάλιστα «καταβλήθηκε προσπάθεια η νέα αυτή μετάφραση να πλησιάζει πολύ προς τη μετάφραση των Εβδομήκοντα». Το έργο ολοκληρώθηκε με τη βοήθεια αρκετών συνεργατών όπως του άγγλου θεολόγου Ισαάκ Λάουνδς, ο οποίος μετέφρασε και το λεξικό της εβραϊκής γλώσσας του Gesenius το 1842 για να διευκολύνει τη μετάφραση. Βασικότερο στέλεχος της μεταφραστικής επιτροπής ήταν ο Κωνσταντίνος Τυπάλδος – Ιακωβάτος, καθηγητής θεολογίας του Πανεπιστημίου Κέρκυρας και γνώστης της εβραϊκής, ο οποίος χρησιμοποίησε ως βάση το Μασοριτικό κείμενο, λαμβάνοντας υπόψη και άλλες μεταφράσεις.

Σήμερα η Νεοελληνική Μετάφραση κυκλοφορεί από την Ελληνική Βιβλική Εταιρία σε διάφορες εκδόσεις. Η βασική έκδοση αριθμεί 1.102 σελίδες και χιλιάδες παραπομπές.

Οι Ευαγγελικές και Πεντηκοστιανές εκκλησίες της Ελλάδας, παραδοσιακά χρησιμοποιούν την Νεοελληνική Μετάφραση.

## Βιβλιογραφία
* π. Γ. Δ. Μεταλληνός, *Το ζήτημα της μεταφράσεως της Αγίας Γραφής εις την vεοελληνικήv κατά τον ΙΘ΄ αι.*, Εκδόσεις Αρμός, Αθήνα 1977.

## Βλέπε επίσης
*Μεταφράσεις της Αγίας Γραφής

## Εξωτερικοί σύνδεσμοι
### Εκδόσεις διαθέσιμες στο ίντερνετ
* Η Νεοελληνική Μετάφραση, στον ιστότοπο Christian Classics Ethereal Library.
* Η μετάφραση του Βάμβα στο διαδίκτυο με παραπομπές, στον ιστότοπο ebible.gr
* Byzantine, Patriarchal, NA27, UBS4, LXX, TR, Tischendorf, WH Majority, Εβδομήκοντα, Βάμβας, στον ιστότοπο http://www.onlinegreekbible.gr 

### Άλλες πληροφορίες
* Δωρεάν λογισμικό με ελληνικές εκδόσεις της Βίβλου, περιλαμβανομένης και αυτής του Βάμβα
* *[[Η Σκοπιά]]*, 15 Νοεμβρίου 2002, «Ο Αγώνας για Μετάφραση της Γραφής στη Σύγχρονη Ελληνική».

Κατηγορία:Μεταφράσεις και αποδόσεις της Αγίας Γραφής
Λουρδάτα Κεφαλονιάς

Τα **Λουρδάτα** ή **Λουρδάς** είναι παραθαλάσσιο χωριό της Κεφαλονιάς με υψόμετρο 70 μέτρα.

## Γεωγραφικά στοιχεία - αξιοθέατα
Τα Λουρδάτα βρίσκονται στο νότιο τμήμα του νησιού σε απόσταση 16 χλμ. ΝΔ. από το Αργοστόλι και δίπλα στις παραλίες του κόλπου Λουρδά. Είναι κτισμένα σε περιοχή με πλούσια βλάστηση και πολλά νερά που πηγάζουν από τον Αίνο. Η περιοχή συνδυάζει βουνό με θάλασσα και είναι κατάφυτη από κυπαρίσσια, ελιές, πεύκα, φοίνικες, μπανανιές και άλλες καλλιέργειες . Είναι καλοκαιρινός τουριστικός προορισμός που διαθέτει αρκετές ξενοδοχειακές εγκαταστάσεις και κέντρα εστίασης. 

Κοντά στο χωριό βρίσκεται και η ομώνυμη παραλία, που τα τελευταία χρόνια συγκεντρώνει αυξημένο αριθμό τουριστών. Αρκετά είναι τα ξενοδοχεία που έχουν κατασκευαστεί τα τελευταία χρόνια, αν και υπάρχει σχετικός διάλογος για το αν προσφέρουν όντως στην περιοχή ή απειλούν το φυσικό της κάλλος.

## Διοικητικά στοιχεία
Ως οικισμός αναφέρεται το 1866 στο ΦΕΚ 9Α - 28/01/1866 να προσαρτάται στον τότε δήμο Εικοσιμιάς. Το 1929 με το ΦΕΚ 97Α - 12/03/1929 ορίστηκε έδρα της ομώνυμης νεοϊδρυθείσας κοινότητας. Το 1919 με το ΦΕΚ 43Α - 09/03/2019 αποσπάσθηκε από το δήμο Κεφαλονιάς και προσαρτήθηκε στον νεοϊδρυθέντα δήμο Αργοστολίου. Σύμφωνα με την απογραφή του 2011, έχει 240 κατοίκους. 

## Πληθυσμός

## Παραπομπές




Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
SherryBaby

Το **SherryBaby** είναι δραματική ταινία αμερικανικής παραγωγής του 2006 σε σκηνοθεσία Λόρι Κόλιερ. Προβλήθηκε για πρώτη φορά στο κινηματογραφικό φεστιβάλ του Σανντάνς στις 25 Ιανουαρίου του 2006 και ακολούθησε η περιορισμένη του διανομή στις αίθουσες των Η.Π.Α το Σεπτέμβριο του ίδιου έτους.

## Περίληψη

Η Σέρι (Μάγκι Τζίλενχαλ) αποφυλακίζεται μετά από 3 χρόνια παραμονής στη φυλακή και ανυπομονεί να ξαναβρεθεί κοντά στη μικρή της κόρη. Σύντομα θα ανακαλύψει ότι η επανένταξη στον κόσμο που άφησε πίσω της είναι δυσκολότερη από ότι περίμενε.

## Βραβεία & Υποψηφιότητες
* Η ταινία κέρδισε δυο βραβεία στο Διεθνές Φεστιβάλ του Κάρλοβι Βαρ, ένα για τη σκηνοθεσία και ένα για τον καλύτερη γυναικεία ερμηνεία.
* Η πρωταγωνίστρια, Μάγκι Τζίλενχαλ ήταν υποψήφια στις Χρυσές Σφαίρες για καλύτερη γυναικεία ερμηνεία σε δραματική ταινία.

## Διανομή ρόλων
* Μάγκι Τζίλενχαλ … Σέρι Σουάνσον
* Μπραντ Γουίλιαμ Χένκε … Μπόμπι Σουάνσον
* Σαμ Μπότομς … Μπομπ Σουάνσον
* Κέιτ Μπάρτον … Μάρσα
* Ράιαν Σίμπκινς … Αλέξις Σουάνσον
* Τζιανκάρλο Εσπόζιτο … Αστυνόμος Χερνάντεζ
## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2006
Κατηγορία:Αμερικανικές δραματικές ταινίες
Κατηγορία:Ταινίες συσχετιζόμενες με ναρκωτικά
Κατηγορία:Ταινίες σχετικά με σχέσεις μητέρας–κόρης
Κατηγορία:Αγγλόφωνες ταινίες
Κατηγορία:Ταινίες γυρισμένες στο Νιου Τζέρσεϊ
Η Πωλίν στην Πλαζ

Το ***Η Πωλίν στην Παραλία*** (πρωτότυπος τίτλος: *Pauline à la plage*) είναι ταινία γαλλικής παραγωγής του 1983 σε σενάριο και σκηνοθεσία Ερίκ Ρομέρ και με πρωταγωνιστές τους Αμάντα Λανγκλέ, Πασκάλ Γκρεγκορί, Αριέλ Ντομπάσλ και Φεοντόρ Ατκίν. Είναι μία από τις έξι ταινίες του Ρομέρ στον κύκλο "*Κωμωδίες και Παροιμίες*" (*Comédies et Proverbes*).

## Περίληψη
Η Μαριόν, μια στυλίστρια από το Παρίσι, μαζί με την 15χρονη εξαδέλφη της Πωλίν, θα βρεθούν για διακοπές σε μια παραθαλάσσια πόλη της Νορμανδίας. Εκεί θα συναντήσουν τον Πιέρ, παλιό εραστή της Μαριόν, τον Ανρί, ένα διαζευγμένο και γοητευτικό εθνολόγο και τον νεαρό Σιλβέν που αναζητά τη συντροφιά μιας κοπέλας της ηλικίας του. Ερωτικές ίντριγκες και περιπέτειες θα ξεκινήσουν ανάμεσα σε αυτούς τους τόσο διαφορετικούς χαρακτήρες...

## Διανομή
* Αριέλ Ντομπάσλ ... *Μαριόν*
* Αμάντα Λανγκλέ ... *Πωλίν*
* Πασκάλ Γκρεγκορί ... *Πιέρ*
* Φεοντόρ Ατκίν ... *Ανρί*
* Σιμόν Ντε Λα Μπρος ... *Σιλβάν*

## Άλλα στοιχεία
* Η ταινία κέρδισε δυο βραβεία στο Φεστιβάλ του Βερολίνου το 1983 (Αργυρή Άρκτος για τη σκηνοθεσία, βραβείο κριτικών FIPRESCI).
* Η ταινία κέρδισε επίσης τα βραβεία καλύτερου σεναρίου από την Ένωση Κριτικών Κινηματογράφου της Βοστώνης και καλύτερης ταινίας από την Ένωση Κριτικών Κινηματογράφου της Γαλλίας
* Η ταινία είναι η τρίτη του κύκλου "*Κωμωδίες και Παροιμίες*", που ξεκίνησε με τις ταινίες La Femme de l'aviateur (1981) και Ο Τέλειος Γάμος (1982) και συμπληρώθηκε με τα Les Nuits de la pleine lune (1984), Le Rayon vert (1986) και L'Ami de mon amie (1987).

Κατηγορία:Γαλλικές ταινίες της δεκαετίας 1980
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Ερίκ Ρομέρ
Κατηγορία:Ταινίες του 1983
Κατηγορία:Γαλλικές αισθηματικές δραματικές ταινίες
Πλαγκτόν

Με τον όρο **πλαγκτόν** χαρακτηρίζεται γενικά το σύνολο έμβιων οργανισμών που αναπτύσσονται στην επιφάνεια των ωκεανών, θαλασσών και λιμνών και που συνήθως μετακινούνται παρασυρόμενα από τα ρεύματα αυτών των υδάτων. Κάποιοι απ' αυτούς τους οργανισμούς μπορούν να κινηθούν με δικές τους δυνάμεις, όχι όμως και τόσο ισχυρές ώστε να μπορούν να κινηθούν ενάντια στα υδάτινα ρεύματα.

## Γενικά
Το πλαγκτόν αποτελείται από οργανισμούς που παρασύρονται ή έχουν μειωμένη ενεργητική μετακίνηση και κατά συνέπεια, είναι έρμαια των ρευμάτων. Αν και παρασύρονται αργά από τα ωκεάνια ρεύματα, έχει παρατηρηθεί ότι ένας σημαντικός αριθμός πλαγκτονικών οργανισμών πραγματοποιεί κατακόρυφη μετανάστευση, ανεβαίνοντας και κατεβαίνοντας στη θαλάσσια στήλη, καθώς παρασύρεται από τα ρεύματα.

Το πλαγκτόν αποτελείται από μια τεράστια ποικιλία ειδών που με βάση τη λειτουργική τους θέση στο υδάτινο περιβάλλον διακρίνονται σε τρεις κατηγορίες: τα βακτήρια, το φυτοπλαγκτόν και το ζωοπλαγκτόν.

Σημειώνεται, ότι πολυκύτταροι οργανισμοί και είδη φυκών, όπως αυτά που απαντώνται στη θάλασσα των Σαργασσών, αποτελούν ιδιαίτερη κατηγορία, που λέγεται **πλευστόν**. Ειδικότερα, όλοι οι παραπάνω οργανισμοί που διαβιούν μόνιμα στο επιφανειακό στρώμα του νερού, θαλάσσιου ή λιμναίου (μέχρι 1 μέτρο βάθος), ονομάζονται **νευστόν**.

## Βασική διάκριση
Το πλαγκτόν διακρίνεται ανάλογα του είδους των οργανισμών σε δύο κατηγορίες: το *[[ζωοπλαγκτόν]]* και το *[[φυτοπλαγκτόν]]*
* **Ζωοπλαγκτόν**: λέγεται το σύνολο της ζωικής πλαγκτονικής βιοκοινωνίας.
* **Φυτοπλαγκτόν**: λέγεται το σύνολο της φυτικής πλαγκτονικής βιοκοινωνίας.

## Διάκριση κατά μέγεθος
Γενικά το πλαγκτόν με κριτήριο το μέγεθος διακρίνεται στις εξής κατηγορίες:
#**Μεγαπλαγκτόν**, με μέγεθος > 20 cm,
#**Μακροπλαγκτόν**, με μέγεθος 2-20 cm,
#**Μεσοπλαγκτόν**, με μέγεθος 0,2-20 mm,
#**Μικροπλαγκτόν**, με μέγεθος 20-200 µm,
#**Νανοπλαγκτόν**, με μέγεθος 2-20 µm,
#**Πικοπλαγκτόν**, με μέγεθος 0,2-2 µm,
#**Φεμπτοπλαγκτόν**, με μέγεθος 

## Πηγές
* *[[Πάπυρος Larousse Britannica]]* τομ. 49ος, σσ. 264-265

## Βιβλιογραφία

Κατηγορία:Ωκεανογραφία
Κατηγορία:Πλαγκτολογία
Κατηγορία:Υδρόβια Οικολογία